voen de stortte eens omegedaen ende de brake geheel
soe es voirweerde dat de voirs wyn de voirs landen
in huen scheyden alsoe laten sullen besayt en geart
alsoe zijse vonden Ende de selve landen en goeden wyne
ende werven wel en lofflijc gelijc regenoten boven
ende beneden ende grebbe maken op de velde dairtbest
te doene sal wesen om den vloet te wachten daer
d
zij sullen connen ende moegen It sullen de voirs
wynne de wege moeten houden ende maken dair
die voirs goeden voe gehouden mochten sijn Ende desgelijcx
de grechten moeten ruymen bynnen ende buyten ende
de grecht int elsbroeck moeten ruymen ingaens
en den dijck nederworpen ende slichten en elke grecht
alsoe ruymen op huen cost dat die niet beleyt en
wordden want dat op huen cost wesen soude It
es voirweerde dat de voirs wynne tnonen sullen
moeten luyken int hof en inde beempden die den hove
toebehoiren dairt behoeft sonder meester claes cost It
dat de voirs wyn int yerste jair stellen ende planten
sullen moeten poten ende altijt leven houden en voir
elke verdroochde willige twee polen setten vand selven
It es oic vorweerde dat de voirs wyne jaerlijcx
leven sullen vijftich busselen walms om dat hof en
huysen mede te decken Ende de voirs wynne sullen
den deckers den montcost geven alsoe lange als zij
dair over decken en meester claes sal de dachuen
betalen It sullen de wynne de huysen stallen en schuen
onderhouden thuen coste vander onderster rijkelen nederweerts
en in alle oude werken die te maken en te reparen
zijn sullen de wyne den wercluden den montcost geven
en een loem halen diemen dair verwerken sal It de
wynne sullen jaerlijcx dappelboomen vand grooten en
cleynen bogarden moeten ontgraven en mesten en
de wyn sal hebben alle de ooftboomen en willigen die
dair verdroogen sullen en des sullen zij voir elken vdroochde
boom sculdich zijn te stellen twee jonghe vander selver
natven It es noch voirweerde dat meester claes
hebben sal voir zijn deel alle de vruchten die wassen
sullen inden cleynen boogaert die hij vercreegen heeft